Publication: Magyar Közlöny
Issue: MK-1998-2 (Year: 1998, Number: 2)
Era: 1990-2004
Section: A 27/1996. (X. 4.) FM rendelet melléklete az alábbiak
Paragraph Index: 91

c) Szakmai elméleti követelmények Ismerje: — a tehéntej összetételét, az alkotórészek jellemzőit, — a tej fizikai, kémiai, kolloid és mikrobiológiai tulajdonságait, ezek hatását a késztermék minőségére, — a tejjel szemben támasztott minőségi követelményeket (az EGK és a szabvány előírásait a nyerstejjel kapcsolatban), a leggyakrabban előforduló tejhibákat, azok okait és kiküszöbölhetőségét, — a nyerstejben lévő antibiotikum vagy egyéb állatgyógyszer-maradványok, szermaradványok és egyéb gátlóanyagok okozta problémákat, — az ízesítő- és adalékanyagokkal kapcsolatos előírásokat, a velük szemben támasztott legfontosabb követelményeket, valamint a késztermékre gyakorolt hatásukat, — a tejtermékek gyártásában előforduló fontosabb káros és hasznos mikroorganizmusok életjelenségeit, életfeltételeit, a káros mikroorganizmusok szaporodásának meggátlását, elpusztítását, a hasznos mikroorganizmusok elszaporításának lehetőségeit, — a termékek gyártása, tárolása során fellépő utófertőzési lehetőségek, a káros mikroorganizmusok, az ellenük való védekezés, valamint az utófertőzés megelőzésének módjait, — a késztermék minőségi előírásait, — a felhasznált csomagolóanyagokkal szemben támasztott követelményeket (különös tekintettel a környezetbarát csomagolóanyagok alkalmazhatóságára), a felhasznált csomagolóanyagok tulajdonságait, használatának lehetőségeit, a csomagolás célját, a csomagolási módokat, a csomagolás hibáit, — a késztermék tárolásának paramétereit, a tárolás alatt bekövetkezhető változásokat, a helytelen tárolás okozta minőségi hibákat, — a higiénia fogalmát, a tisztítás, csírátlanítás jelentőségét, a tejiparban előforduló szennyeződések csoportosítását, — az egyes tisztító, csírátlanító anyagok hatásmechanizmusát, felhasználhatósági területeit, különböző módszereit, azok előnye(i)t, hátránya(i)t, alkalmazásának feltétele(i)t, — a HACCP előírásait = a törvényeket és törvényes rendelkezéseket, = a különböző termékek gyártását, technológiai paramétereit, = az alapvető technológiai számításokat, – zsírtartalom beállítás, – fölözési jellemzők kiszámítása, – az ízesítő- és adalékanyagok mennyiségének kiszámítása, – a műveletekhez szükséges idő kiszámítása a gépek teljesítményének ismeretében veszteségszámítások, kihozatalszámítások, – egyéb technológiai számítások, = a technológiai számítások eredményeinek értelmezését, a hibák felismerését és kijavítását.

Source: https://magyarkozlony.hu/hivatalos-lapok/3095830e5a2717b6fef4d87fd6b8f37ac033eb29/dokumentumok/cbdef739fc236a1e74e45c3e21c623f1622875f4/letoltes